Държавен вестник, бр. 5, 2016 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  5
ност – икономия на енергия и топлосъхране-
ние“ и приложими за сградите за образование 
и наука, здравеопазване, култура и изкуства, 
са техническите показатели за енергийна 
ефективност, както следва:
1. интегрираният показател „специфичен 
годишен разход на първична енергия в kWh/
m2 годишно или в kWh/m3 годишно за ото-
пляване, охлаждане, вентилация, гореща вода, 
осветление и потребяващи енергия уреди на 
един квадратен метър от общата кондициони-
рана площ на сградата или на един кубичен 
метър кондициониран обем за нови сгради за 
обществено обслужване, както и при тяхната 
реконструкция, основно обновяване, основен 
ремонт и преустройство, при надстрояване и 
пристрояване на съществуващи сгради, при 
които строителните и монтажните работи 
обхващат над 25 на сто от площта на външ-
ните ограждащи конструкции и елементи на 
сградата и се променят енергийни характе-
ристики на сградите;
2. обобщеният коефициент на топлопре-
минаване през ограждащите конструкции и 
елементи: на фаза идеен проект; при рекон-
струкция, обновяване и основен ремонт на 
съществуващи сгради, когато се променят 
енергийните им характеристики, и при които 
строителните и монтажните работи обхва-
щат до 25 на сто включително от площта на 
външните ограждащи конструкции и еле-
менти; при надстрояване и пристрояване на 
съществуваща сграда, при които ограждащите 
елементи на надстроената или пристроената 
част обхващат до 25 на сто включително от 
площта на ограждащите елементи на сгра-
дата преди надстрояването/пристрояването 
и се променят енергийни характеристики 
на граничещите с външния въздух сградни 
елементи.
(2) Съответствието с изискванията за 
енергийна ефективност на сградите се приема 
за изпълнено, когато интегрираният показа-
тел – специфичен годишен разход на първична 
енергия в kWh/m2, съответства най-малко 
на сътветния клас на енергопотребление съ-
гласно Наредба № 7 от 2004 г. за енергийна 
ефективност на сгради (ДВ, бр. 5 от 2005 г.).
(3) При определяне на експлоатацион-
ните характеристики на контролируемите 
параметри и тяхното оценяване се прилагат 
изискванията на Наредба № 7 от 2004 г. за 
енергийна ефективност на сгради и на при-
ложенията към нея. Скалата на класовете 
на енергопотребление на сградите за обра-
зование и наука, здравеопазване, култура 
и изкуства е дадена в приложение № 10 на 
Наредба № 7 от 2004 г. за енергийна ефек-
тивност на сгради.
Раздел VIIІ
Устойчиво използване на природните ресурси
Чл. 21. (1) Контролируемите параметри, 
свързани с удовлетворяването на основното 
изискване към строежите „Устойчиво използ-
ване на природните ресурси“ и приложими 
за сградите за образование и наука, здраве-
опазване, култура и изкуства при тяхното 
проектиране, изпълнение и разрушаване, са, 
както следва:
1. местоположение на сградата и транс-
портните връзки до нея, включително и по 
отношение на обслужващия стопанската 
дейност транспорт;
2. възможности за многофункционално из-
ползване на отделни структурни пространства 
от сградите при запазване на първоначално 
предвидената им основна функция;
3. използване на екологични съвместими 
природни ресурси и на строителни продукти, 
получени след рециклиране и подготовка за 
повторна употреба на строителни отпадъци;
4. ефективно управление на водите;
5. балансирано използване на естественото 
и изкуственото осветление и използване на 
фотоволтаични елементи;
6. постигане на биоразнообразие чрез из-
ползване на възможностите за изграждане на 
зелени покриви и фасадни стени;
7. ниво на контрол в етапите на проектиране, 
строителство, експлоатация и разрушаване;
8. прогнозиране на физическото и/или мо-
ралното стареене на строежа чрез мониторинг 
на състоянието му и оценка на разходите за 
полаганите грижи за неговото поддържане; 
9. потенциални възможности за преустрой-
ство, реконструкция и модернизация;
10. опазване на защитените обекти и на 
недвижимите културни ценности;
11. създаване на екологосъобразна система 
за управление на опасни строителни отпадъци 
след разрушаване (например отпадъци, съдър-
жащи азбест и тежки метали и излъчващи 
радиоактивност и др.п.).
(2) Строителството на сградите за обра-
зование и наука, здравеопазване, култура и 
изкуства се извършва по начин, осигуряващ 
минимизиране образуването на строителни 
отпадъци и управлението на образувани-
те строителни отпадъци в съответствие с 
изиск­ванията на Наредбата за управление 
на строителните отпадъци и за влагане на 
рециклирани строителни материали, приета с 
Постановление № 277 на Министерския съвет 
от 2012 г. (ДВ, бр. 89 от 2012 г.).
(3) По реда на наредбата по ал. 2 се опре-
делят и задълженията за влагане в строежа 
на строителни продукти, получени след ре-
циклиране и подготовка за повторна употреба 
на строителни отпадъци.